LT
2023 5 4
Europos Sąjungos oficialusis leidinys
L 118/13
16.
ATCO.C.055 dalis pakeičiama taip: „ATCO.C.055.
Prašymas išduoti vertintojo patvirtinimą Prašymo išduoti vertintojo patvirtinimą teikėjas turi: a) būti bent dvejus metus naudojęsis skrydžių vadovo licencija suteikiamomis teisėmis ir b) būti per 12 mėnesių iki prašymo pateikimo sėkmingai baigęs vertintojų kursą, per kurį, taikant teorinius ir praktinius metodus, suteikiama reikiamų žinių ir mokoma įgūdžių, ir būti tinkamai įvertintas.“; 17.
ATCO.C.060 dalis pakeičiama taip: „ATCO.C.060.
Vertintojo patvirtinimo galiojimas a) Vertintojo patvirtinimas galioja trejus metus.
b) Vertintojo patvirtinimas gali būti pratęsiamas, to patvirtinimo galiojimo laikotarpiu sėkmingai baigus vertinimo įgūdžių ir žinių apie naujausią veiklos praktiką atnaujinimo mokymą.
c) Jei vertintojo patvirtinimo galiojimas baigiasi, tas patvirtinimas gali būti atnaujintas, jei per 12 mėnesių iki prašymo atnaujinti galiojimą pateikimo vertintojo patvirtinimo turėtojas: 1. baigė vertinimo įgūdžių ir žinių apie naujausią veiklos praktiką atnaujinimo mokymą ir 2. sėkmingai baigė vertintojo kompetencijos vertinimą.
d) Pirmą kartą išduodamo ir atnaujinamo vertintojo patvirtinimo galiojimo laikotarpis prasideda ne vėliau kaip per 30 dienų nuo dienos, kurią sėkmingai baigtas vertinimas.“; 18.
ATCO.D.010 dalis pakeičiama taip: „ATCO.D.010.
Pradinio mokymo sudėtis a) Prašymų išduoti skrydžių vadovo mokinio licenciją arba papildomą kvalifikaciją ir (arba), jei taikoma, kvalifikacijos patvirtinimą teikėjams skirtą pradinį mokymą sudaro: 1. pagrindinis mokymas, apimantis visus I priedo 2 priedėlyje nurodytus dalykus, temas ir potemes, ir 2. kvalifikacinis mokymas, apimantis dalykus, temas ir potemes, susijusius su bent viena iš šių kvalifikacijų: i)
aerodromo skrydžių valdymo kvalifikacija – ADC, apibrėžta I priedo 3 priedėlyje;
ii) prieigos procedūrinio skrydžių valdymo kvalifikacija – APP, apibrėžta I priedo 4 priedėlyje; iii) rajono procedūrinio skrydžių valdymo kvalifikacija – ACP, apibrėžta I priedo 5 priedėlyje; iv) prieigos stebimojo skrydžių valdymo kvalifikacija – APS, apibrėžta I priedo 6 priedėlyje; v) rajono stebimojo skrydžių valdymo kvalifikacija – ACS, apibrėžta I priedo 7 priedėlyje.
b) Papildomai kvalifikacijai gauti skirtą mokymą sudaro bent vienos iš a punkto 2 papunktyje nurodytų kvalifikacijų dalykai, temos ir potemės.
c) Mokymas, skirtas kvalifikacijos galiojimui atnaujinti po nesėkmingo ankstesnės kompetencijos vertinimo pagal ATCO.B.010 dalies b punktą, pritaikomas atsižvelgiant į to vertinimo rezultatą.
d) Mokymą, kurį reikia baigti siekiant kvalifikacijos patvirtinimo, sudaro mokymo organizacijos parengti ir kaip mokymo kurso dalis patvirtinti dalykai, temos ir potemės.
e) Į pagrindinį ir (arba) kvalifikacinį mokymą dar gali būti įtraukiami papildomi arba konkrečiai su funkciniu oro erdvės bloku (FAB) arba nacionaline aplinka susiję dalykai, temos ir potemės.“;